**H O T Ă R Â R E**

**pentru** **modificarea Hotărârii Consiliului Judeţean Cluj nr. 90/2019 privind însușirea unor documentații cadastrale pentru drumurile județene DJ 182E și DJ 172F**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 71 din 14.05.2021 pentru modificarea Hotărârii Consiliului Judeţean Cluj nr. 90/2019 privind însușirea unor documentații cadastrale pentru drumurile județene DJ 182E și DJ 172F, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 17524/2021; de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 17524/2021 şi de Avizul cu nr. 17524 din 20.05.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și alin. (5) lit. l), ale art. 285 și ale art. 286 alin. (1) - (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 90/2019 privind însușirea unor documentații cadastrale pentru drumurile județene DJ 182E și DJ 172F se modifică după cum urmează:

1. La articolul 2, litera a) se modifică și va avea următorul conținut:

“a) Drum județean DJ 172F situat în intravilanul și extravilanul localității Mănăstirea, Comuna Mica, Județul Cluj – Drum județean 172F km 9+775 - km 13+515, cu pod de la km 9+761 până la km 9+775 și de la km 13+491 până la km 13+515, având o suprafață de 56466 mp și o lungime de 3740 ml - **anexa nr. 7** la prezenta hotărâre;”

1. La articolul 2, litera b) se modifică și va avea următorul conținut:

 „b) Drum județean DJ 172F situat în intravilanul și extravilanul localităților Mica și Dâmbu Mare, Comuna Mica, Județul Cluj – Drum județean 172F km 13+515 - km 18+304 cu pod de la km 13+491 până la km 13+515 și de la km 18+296 până la km 18+304, având o suprafață de 74848 mp și o lungime de 4789 ml - **anexa nr. 8** la prezenta hotărâre;”

1. La articolul 2 lit. c) se modifică și va avea următorul conținut:

„c) Drum județean DJ 172F situat în intravilanul localității Sânmărghita, Comuna Mica, Județul Cluj – Drum județean 172F km 18+304 - km 20+885, cu pod de la km 18+296 până la km 18+304 și de la km 20+871 până la km 20+885, având o suprafață de 42749 mp și o lungime de 2581 ml - **anexa nr. 9** la prezenta hotărâre;”

1. La articolul 2, litera d) se modifică și va avea următorul conținut:

„d) Drum județean DJ 172F situat în intravilanul și extravilanul localităților Sânmărghita și Valea Luncii, Comuna Mica, Județul Cluj – Drum județean 172F km 20+885 - km 23+340, cu pod de la km 20+871 până la km 20+885, având o suprafață de 35593 mp și o lungime de 2455 ml - **anexa nr. 10** la prezenta hotărâre;”

1. Anexele nr. 7 - 10 se modifică și se înlocuiesc cu **anexele nr. 1 - 4** care fac parte integrantă din prezenta hotărâre.

**Art. II**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

**Art. III.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 73 din 27 mai 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*